बैंकॉक. थाईलैंड की थाम लुआंग गुफा से 17 दिन बाद बाहर आए फुटबॉल टीम के सुपर 13 का पहला वीडियो सामने आया है। इसमें वे हॉस्पिटल स्टाफ से बात करते और जीत का इशारा करते दिखाई दिए। बुधवार को डॉक्टरों ने कहा कि खाने की कमी के चलते बच्चों का वजन 2 किलोग्राम तक घट चुका है। सभी को निगरानी में रखा गया है। थाई नेवी सील के पूर्व अफसर ने बताया कि रेस्क्यू ऑपरेशन के दौरान जूनियर फुटबॉलरों ने स्ट्रेचर पर 'सोते हुए' गुफा पार की। उनमें से ज्यादातर नींद में थे।